ይህ የሰሞኑ መከራችን መደራረብ ቢገባን ከእግዚአብሄር ዘንድ ማስጠንቀቂያ ደወል ነው።በአይሲስ በግፍ ለተገደሉት ቤተሰቦች ድጋፍ እናድርግ፤ቤተ ክርስትያኖች ሁሉ የሞራልና የገንዘብ ድጋፍ እናድርግላቸው። በየቤተ እምነቱ ውይይት ይጀመር፤ስለሰማዩ ቤት ብቻ ሳይሆን ስለምድራዊውም ጭምር፤ ችግራችንን እንዴት እንፍታ? ልጆቻችንን ከህገወጥ አስተላላፊዎች እንዴት እንጠብቅ? ብርሃናችሁን አብሩ፤አለበለዚያ እናንተ ራሳችሁ ብርሃኑ ተወስዶባችሁ በጨለማ ትቀመጣላችሁ።ላለው(ለሰራበት) ይጨመርለታል፤ ለሌለው(ላልሰራበት) ያው ያለው ይወሰድበታል፤ እንመለስ ይሆን? ወይስ አይናችን እያየ የቀረው ሞገሳችንና ክብራችን ይወሰድብን ይሆን?
